ZAPISNIK

16. sjednice Vijeća Mjesnog odbora Kupinečki Kraljevec I.,
održane 18. kolovoza 2022. (četvrtak),

 s početkom u 20,30 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Lidija Špišić, stručni referent za rad tijela mjesne samouprave.
Predsjedava Žarko Vučak, predsjednik Vijeća.

         Predsjednik Vijeća, pozdravlja nazočne, konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 16. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 15. sjednice.

      Bez rasprave, jednoglasno (5 “za”), Vijeće prihvaća tekst zapisnika 15. sjednice.      
      Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo slijedeći
dnevni red:
1. Plan komunalnih aktivnosti Gradske četvrti Brezovica u 2022.
2.       Održavanje sportsko - rekreacijskog centra 

3.       Obavijesti, pitanja i prijedlozi

Ad 1)  Plan komunalnih aktivnosti Gradske četvrti Brezovica u 2022.
           Predsjednik Vijeća, Žarko Vučak upoznaje članove Vijeća da je informiran da Zagrebačke ceste nemaju dovoljno betonskih cijevi te se stoga  ne može ići u proširenje ulice Starjak. Iznosi nezadovoljstvo budući da je ugovor sa Zagrebačkim cestama potpisan 31. ožujka 2022., a Podružnica nije osigurala cijevi ni četiri mjeseca nakon potpisivanja ugovora. Tražit će predsjednika Vijeća Gradske četvrti Brezovica da zatraži Pročelnicu da uputi dopis prema Zagrebačkim cestama da se navedena problematika hitno riješi.
Ad 2) Održavanje sportsko - rekreacijskog centra
       Predsjednik Vijeća, Žarko Vučak obrazlaže potrebu donošenja zaključka o nužnim radovima na sanaciji dječjeg igrališta kod sportsko – rekreacijskog centra obzirom da nije prihvaćen prijedlog Vijeća Mjesnog odbora da se sanacija dječjeg igrališta financira iz redovitog održavanja javnih zelenih površina.

        Nakon kraće rasprave, predsjednik Vijeća utvrđuje Prijedlog zaključka te ga daje na glasovanje.
        Vijeće je jednoglasno (5 “za”) donijelo

 ZAKLJUČAK
o potrebi montiranja klupa i urbane opreme na športsko rekreacijskom centru 

1. Vijeće Mjesnog odbora Kupinečki Kraljevec I. raspravilo je stanje  sportsko rekreacijskog centra u Kupinečkom Kraljevcu, Mrakov breg 1.

2. Vijeće traži da se u prvom idućem rebalansu Plana komunalnih aktivnosti Gradske četvrti Brezovica u 2022. osiguraju sredstva za montiranje parkovnih klupa i urbane opreme prema troškovniku Zagrebačkog holdinga d.o.o., Podružnice Zrinjevac od 21. travnja 2022.

3. Ovaj zaključak dostavlja se Vijeću Gradske četvrti Brezovica na dalje postupanje. 

Ad 3) Obavijesti, pitanja i prijedlozi
          Predsjednik, Žarko Vučak informira članove Vijeća da nije uspio stupiti u kontakt s predstavnicima Vodoopskrbe i odvodnje d.o.o., stoga će sutra predsjedniku Vijeća Gradske četvrti Brezovica uputiti mail kojim će mu predložiti da zatraži sastanak o nekoliko tema:

1. Novelacija projekta mreže odvodnje otpadnih voda naselja Kupinečki Kraljevec - I. faza budući da ima suglasnost vlasnika parcele gdje bi se gradila precrpna stanica

2. Izgradnja kanalizacije u ulici Kraljevečki brijegi VI odvojak i novom “T – odvojku”.
3. Starjak, odvojak prema kbr. 103 – priključenje postojećeg priključka na novu vodoopskrbnu mrežu
Napominje da je intencija da se u novelaciju uključi priključenje nove zgrade Područne škole te izgradnja mreže odvodnje u ulicama Kraljevečki brijegi V i VI odvojak i novi “T - odvojak”.
           Potpredsjednica Vijeća, Ivana Pogačić pita što je sa građevinskom dozvolom za izgradnju vodoopskrbne mreže u ulici Kraljevečki brijegi VI odvojak.
          Predsjednik Žarko Vučak odgovara da je infomiran da je Gradski ured za mjesnu samoupravu na vrijeme tražio produljenje.

           Dovršeno u 21,10 sati.
         Zapisnik izradila:

             Lidija Špišić
     KLASA:024-008/22-003/1630
     URBROJ:251-13-11-8-22-2
     Kupinečki Kraljevec, 18. kolovoza 2022. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
